รัฐบาลไทย-ข่าวทำเนียบรัฐบาล-สธ. มอบรางวัลแกนนำเครือข่ายสุขภาพทั่วประเทศ เสริมพลังขับเคลื่อนการพัฒนาพฤติกรรมสุขภาพ
วันพุธที่ 20 กรกฎาคม 2565
สธ. มอบรางวัลแกนนําเครือข่ายสุขภาพทั่วประเทศ เสริมพลังขับเคลื่อนการพัฒนาพฤติกรรมสุขภาพ
กระทรวงสาธารณสุข มอบรางวัลแกนนําสุขภาพและเครือข่ายพื้นที่ต้นแบบด้านสุขศึกษาและพฤติกรรมสุขภาพ ดีเด่น ประจําปี 2564 เชิดชูเกียรติและเสริมพลังความร่วมมือแกนนําประชาชนและชุมชนในการขับเคลื่อนการพัฒนาพฤติกรรมสุขภาพที่ดีให้แก่ประชาชน นําไปสู่การพึ่งตนเองด้านสุข
กระทรวงสาธารณสุข มอบรางวัลแกนนําสุขภาพและเครือข่ายพื้นที่ต้นแบบด้านสุขศึกษาและพฤติกรรมสุขภาพ ดีเด่นประจําปี 2564 เชิดชูเกียรติและเสริมพลังความร่วมมือแกนนําประชาชนและชุมชนในการขับเคลื่อนการพัฒนาพฤติกรรมสุขภาพที่ดีให้แก่ประชาชน นําไปสู่การพึ่งตนเองด้านสุขภาพได้
วันนี้ (20 กรกฎาคม 2565) ณ อาคารกรมสนับสนุนบริการสุขภาพ กระทรวงสาธารณสุข ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานเปิดกิจกรรมเวทีวิชาการเสริมพลังการพัฒนาแกนนําสุขภาพ และมอบโล่รางวัลพื้นที่ต้นแบบประเภทต่าง ๆ ได้แก่ ชุมชนรอบรู้ด้านสุขภาพ หมู่บ้านปรับเปลี่ยนพฤติกรรมสุขภาพ โรงเรียนส่งเสริมสุขบัญญัติแห่งชาติ และเครือข่ายด้านสุขศึกษาและพัฒนาพฤติกรรมสุขภาพดีเด่น ในรูปแบบVirtual conference โดยมี นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ และหน่วยงานเครือข่ายด้านสุขภาพ เข้าร่วมกิจกรรม
ดร. สาธิตกล่าวว่า การปรับเปลี่ยนพฤติกรรมสุขภาพด้วยวิธีการต่าง ๆ เช่น การออกกําลังกาย การรับประทานผัก ผลไม้สดตามเกณฑ์ และการปลูกฝังพฤติกรรมสุขภาพตามสุขบัญญัติแห่งชาติ เป็นพื้นฐานที่สําคัญในการพัฒนาไปสู่การมีสุขภาพที่ดี ซึ่งต้องอาศัยเครือข่ายในระดับจังหวัดช่วยส่งเสริม ขับเคลื่อนให้มีการดําเนินงานหมู่บ้านปรับเปลี่ยนพฤติกรรมสุขภาพ และโรงเรียนส่งเสริมสุขบัญญัติแห่งชาติ พร้อมสนับสนุนทีมยุวอาสาสมัครสาธารณสุข (ยุว อสม.) ทั่วประเทศขับเคลื่อนแกนนําด้านสุขภาพ โดยมุ่งเน้น “การส่งเสริมความรอบรู้ด้านสุขภาพและการพัฒนาพฤติกรรมสุขภาพให้ถูกต้องและเหมาะสมตามกลุ่มวัย” สนับสนุนให้ชุมชนจัดกิจกรรมการเรียนรู้ด้านสุขภาพการสื่อสารสุขภาพ ควบคู่กับการจัดปัจจัยแวดล้อมให้เอื้อต่อการพัฒนาความรอบรู้ด้านสุขภาพและพฤติกรรมสุขภาพเพื่อให้ประชาชนมีส่วนร่วมและมีการเรียนรู้ด้านสุขภาพ จนเกิดความเข้มแข็ง สามารถจัดการปัญหาสุขภาพได้ด้วยตนเองโดยมีการดําเนินงานหมู่บ้านปรับเปลี่ยนพฤติกรรมสุขภาพเพื่อลดโรคมะเร็ง โรคความดันโลหิตสูง โรคหัวใจ และหลอดเลือดด้วยการกินผักผลไม้สด อย่างน้อยวันละครึ่งกิโลกรัม ร่วมกับการออกกําลังกายเป็นประจํา และโรงเรียนสุขบัญญัติแห่งชาติเพื่อปลูกฝังพฤติกรรมสุขภาพขั้นพื้นฐาน ตั้งแต่ปี 2552 และขยายพื้นที่ดําเนินงานอย่างต่อเนื่อง พร้อมทั้งจัดให้มีการแลกเปลี่ยนเรียนรู้กระบวนการพัฒนาต้นแบบ เพื่อส่งเสริมให้ภาคีเครือข่ายนําผลการดําเนินงานไปประยุกต์ใช้ในพื้นที่ให้เกิดประสิทธิภาพและประสิทธิผลยิ่งขึ้น
นายแพทย์ธเรศกล่าวว่า กรมสนับสนุนบริการสุขภาพ โดยกองสุขศึกษา ได้จัดเวทีวิชาการเสริมพลังการพัฒนาแกนนําสุขภาพ เพื่อสร้างความร่วมมือในเครือข่ายสุขศึกษาให้เกิดการแลกเปลี่ยนเรียนรู้ทางวิชาการและนวัตกรรม การเรียนรู้จากบทเรียนพื้นที่ที่ประสบความสําเร็จในการดําเนินงาน รวมทั้งมีการมอบโล่เชิดชูเกียรติ เพื่อเป็นขวัญกําลังใจให้กับพื้นที่ที่ได้รับรางวัลชนะเลิศระดับเขตแต่ละประเภทในปี 2564 ประกอบด้วย ชุมชนรอบรู้ด้านสุขภาพ จํานวน 40 รางวัล หมู่บ้านปรับเปลี่ยนพฤติกรรมสุขภาพ จํานวน 42 รางวัล และโรงเรียนสุขบัญญัติแห่งชาติจํานวน 39 รางวัล โดยมีผู้เข้ารับรางวัลและเครือข่ายเข้าร่วมพิธีมอบรางวัลจากทั่วประเทศ และมอบเกียรติบัตรแก่ผู้แทนเยาวชนจากศูนย์ฝึกและอบรมเด็กและเยาวชน กรมพินิจและคุ้มครองเด็กและเยาวชน กระทรวงยุติธรรมที่ได้รับการพัฒนาให้เป็นยุวอาสาสมัครสาธารณสุข เพื่อสร้างขวัญและกําลังใจในการเป็นเครือข่ายปฏิบัติงานและเป็นแกนนําด้านสุขภาพในการบอกต่อความรู้ด้านสุขภาพให้กับเพื่อน ครอบครัว และคนในชุมชนต่อไป
********************************** 20 กรกฎาคม 2565